ลองนั่งกันยัง? รถไฟรุ่นใหม่ผู้โดยสารตอบรับดี เตรียมเปิดอีก 2 เส้นทาง 2 ธ.ค. นี้ - FINNOMENA
รฟท.พร้อมเปิดให้บริการเดินรถอีก 2 เส้นทาง อีสานมรรคา (กรุงเทพ-หนองคาย-กรุงเทพ) และทักษิณารัถย์ (กรุงเทพ-หาดใหญ่-กรุงเทพ) เริ่ม 2 ธ.ค. นี้
30 พ.ย. 2559

รฟท.พร้อมเปิดให้บริการเดินรถอีก 2 เส้นทาง อีสานมรรคา (กรุงเทพ-หนองคาย-กรุงเทพ) และทักษิณารัถย์ (กรุงเทพ-หาดใหญ่-กรุงเทพ) เริ่ม 2 ธ.ค. นี้ หลัง อุตราวิถี และ อีสานวัตนา ตอบรับดีตามคาด
รฟท. เผยว่า หลังจากที่เปิดให้บริการรถไฟรุ่นใหม่แก่ประชาชน 2 เส้นทาง กรุงเทพ-เชียงใหม่-กรุงเทพ และ กรุงเทพ-อุบลราชธานี-กรุงเทพ เมื่อวันที่ 11 พฤศจิกายน ที่ผ่านมา มีผู้คนสนใจเป็นอย่างมาก จนตอนนี้ยอดจองสายเชียงใหม่เต็มไปจนถึง มกราคมปีหน้า!!
ซึ่งเดี๋ยวในวันที่ 2 ธันวาคม 2559 การรถไฟฯ จะเปิดให้บริการรถไฟรุ่นใหม่อีก 2 เส้นทาง คือ กรุงเทพ-หนองคาย-กรุงเทพ และ กรุงเทพ-หาดใหญ่-กรุงเทพ เป็นอันครบตามแผนการเปิดเดินรถใน 4 เส้นทางศักยภาพที่กำหนดไว้
ซึ่งจากการสอบถามความพึงพอใจกับผู้โดยสารเบื้องต้น พบว่าส่วนใหญ่พึงพอใจต่อการให้บริการในความสะอาด ความปลอดภัย และสิ่งอำนวยความสะดวกภายในขบวนรถ
ส่วนใครที่มีแผนกลับบ้านหรือไปเที่ยวปลายปีนี้ อยากลองนั่งรถโดยสารรุ่นใหม่ สามารถสอบถามข้อมูลและสำรองที่นั่งได้ที่ศูนย์บริการลูกค้าสัมพันธ์ 1690 ได้เลย
ที่มา : http://www.posttoday.com/biz/gov/468030
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: